OpenLLM-France/wikimedia huggingface dataset:
# William Chambers

William Chambers (Göteborg, Suedia, 1723ko otsailaren 23a - Londres, 1796ko martxoaren 8a) arkitekto eta marrazkilari ingelesa izan zen.
Indietako Konpainian sartu zen, eta Txina eta India ezagutu zituen bere bidaietan, Frantzian (1749) eta Italian (1750-1755) barrena ibili baino lehen. Galesko printzearen arkitektoa izan zen; Arteen Errege Akademia sortu zuen 1782. urtean, Joshua Reynolds pintorearekin batera. Neoklasizista, eta joera askoren biltzaile izan zen bere lanetan. Keweko Errege Lorategi Botanikoa eraikuntzak (hamar solairuko pagoda, meskita, tenplu eta arku erromatarra, 1752-1762), Marino kasinoa (Dublin, 1763) eta Somerset House (Londres, 1776-1786) egin zituen. Idatzi zituen obrek eragin handia izan zuten Europako XIX. mende hasierako arkitekturan: Arkitektura txinatarra (1757), Arkitektura zibilari buruzko tratatua (1759). Parke ingelesen teknikak mundu osora barreiatu zituen Lorategiak banatzeko artea, txinatarren usadioen arabera lanak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-07-05 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q455155
* Multimedia: William Chambers / Q455155
# William Cavendish-Bentinck (Portlandeko III. dukea)

William Cavendish-Bentinck, Portlandeko III. dukea (Nottinghamshire, 1738ko apirilaren 14a - Westminster, 1809ko urriaren 30a) britainiar whig eta tory politikaria izan zen. Britainia Handiko lehen ministroa izan zen 1783an eta Erresuma Batuko lehen ministroa izan zen 1807tik 1809ra.
1761ean Legebiltzarreko kide hautatu zuten eta aita hil ondoren Lorden Ganberan sartu zen. 1783an koalizio gobernu bat zuzendu zuen. Ameriketako Estatu Batuen Independentzia Gerrari amaiera eman zion Parisko Ituna sinatu zuen. Gobernuak urte horretan bertan dimisionatu zuen Ekialdeko Indietako Britainiar Konpainiaren erreformak porrot egin ondoren.
Frantziako Iraultzaren ondoren Charles James Foxekin hautsi eta 1794an Barne ministro izendatu zuen Pitten aldera pasa zen.
1807 eta 1809 artean lehen ministro izan zen berriz, Napoleondar gerretan britainiar isolamendu garaian, baina baita bere berreskurapenaren hasieran ere.
Oxfordeko Unibertsitateko kantzilerra izan zen 1792tik 1809ra.
Elisabet II.a Erresuma Batukoa erreginaren arbasoetako bat da.
* Datuak: Q157208
* Multimedia: William Cavendish-Bentinck, 3rd Duke of Portland / Q157208
# William Cavendish (Devonshireko IV. dukea)

William Cavendish, Devonshireko IV. dukea (Londres, 1720ko maiatzaren 8a - Spa, 1764ko urriaren 2a) britainiar politikaria izan zen. Britainia Handiko lehen ministroa izan zen 1756tik 1757ra. 1729 baino lehen Lord Cavendish bezala ezagutua izan zen, eta 1729 eta 1755 artean Hartingtongo markesa bezala.
Parlamentuko kide hautatu zuten 1741ean eta 1747an, eta Robert Walpoleren babesetako bat izan zen.
1757an Newcastleko Dukeak lehen ministro kargua utzi zuen Zazpi Urteko Gerran izandako porroten ondorioz. Jurgi II.a erregeak Devonshireri eskatu zion gobernua zuzentzeko. Devonshirek kargua onartu zuen parlamentu-aldia amaitu arte.
1757tik 1762ra Lord Chamberlain izan zen Newcastleko gobernu berrian.
Osasunez ahula, Spako bainuetxean hil zen, 44 urte zituela.

## Kanpo estekak

* Datuak: Q238639
* Multimedia: William Cavendish, 4th Duke of Devonshire / Q238639
# Zinegotzia

Zinegotzia liburua 2013.urtean kaleratu zen. Fikzio hutsa izan arren, eleberri honek errealitatetik eta gaurkotasunatik oso gertu kokatzen da. 2013ko ekainaren 6an kokatu du eleberria idazleak, eta egun berean aurkeztu da publikoki. Egun bakarrean gertatzen da kontakizuna, drama klasikoetan bezala, hiru ataletan banatua. Eskumako zinegotzia berandu esnatu zen Euskal Herriaren independentzia bere eskutik etorri zen egunean. Nobelak egun horren gorabeherak azaltzen ditu.

## Kanpo estekak

* : Liburuaren aurkezpena Erein argitaletxearen web orrian. http://www.erein.com/liburua/zinegotzia
* Datuak: Q16519314
# Zinema banatzaile enpresa

Zineman estudioaren filmen zinerako banatze-eskubideak hedatzen arduratzen den hedabidea da.

## Zinema enpresak

* Columbia Pictures
* Metro-Goldwyn-Mayer (MGM)
* Paramount Pictures
* Technicolor
* Twentieth Century-Fox
* United Artists
* Universal Pictures
* Walt Disney Studios Motion Pictures
* Warner Bros

## Ikus, gainera

* Zinema

## Kanpo estekak

* Datuak: Q1415356
* Multimedia: Film distributors / Q1415356
# Zinema ekoizle

Zinema ekoizlea film bat egiteko baldintzak sortzen dituen pertsona da. Filmagintzako fase guztietan arduradun nagusia da. Finantziazioa, teknikariak eta aktoreak kontratatzea eta banatzaileekin hitzarmenak ixtea gisako eginkizunak bere gain daude.
Muga lausokoak izanda, arlo askotan zuzendariaren ardurarekin bat egiten du ekoizlearenak. Oro har, ekoizlea filmaketaren burua izaten da eta azken hitza berea du. Zuzendariaren gainetik dago, kontratatzeko edo kaleratzeko ahalmena baitauka. Zuzendaria, berriz, filma benetan filmatzen duena da.
Hollywooden, XX. mendearen lehenengo erdian, film baten azken kontrol artistikoa ekoizleen esku zegoen (Howard Hughesen kasua esate baterako). Baina estudio sistema desegiten zen bitartean, erabaki artistikoa zuzendariena izaten hasi zen. 1970eko eta 1980ko hamarkadetan, deritzon blockbuster filmaren sorrerarekin (aurrekontu handiko filma, jeneralean efektu berezietan eta publizitatean nabarmenduak) boterea ekoizleengana itzuli zen berriro, banaketa eta promozioa gero eta garrantzia handiagoa hartzen joan ziren. Batzuek, Jerry Bruckheimerek adibidez, zuzendariek adina ospe lortu dute.
Ekoizle betearazleak bere gain lege- eta salerosketa-alderdiak hartzen dituztenak dira, nahiz eta ekoizpen handietan konpainiaren ordezkaria izan ohi den. Ekoizpenaren arlo batez arduratzen dena ko-ekoizlea da.
# Zinema-editore

Zinema-editorea (muntatzaile eta film editore ere deitua) da muntatze-fasean film bat egiteko prozesuan muntaketa-ekipo batekin eszenak eta sekuentziak konposatzeaz arduratzen den profesionala da, filmaren narratibaren berezko ekintzak, gaiak edo emozioak lortzeko. Prozesu hori lortzeko, muntaia-plano bihurtutako bista- eta soinu-errodajeko hartualdien antolaketa, banaketa, iraupena, konbinazioa eta aldibereko lotura sekuentziala erabiltzen dira. Muntatzailearen lana, funtsean, postprodukzioan garatzen da, hau da, filmaketa amaitu eta estreinaldiaren arteko etapan.
Zinemaren lehen garaietan, prozesu hori eskuz egiten zen, negatiboa moztuz eta itsatsiz. Geroago, mobiola sartu zen, mahai bat, eta bertan film-biribilkiak kargatzen ziren, prozesua errazteko. Geroago iritsi ziren ordenagailuak edizio ez linealeko softwarerekin.
Haren lan filmaren azken bertsioa sortzeko ezinbestekoa bada ere, sarritan bere garrantzia sarritan ezkutua gelditzen da.

## Erreferentziak

* ↑ Diccionario de Arte II. Bartzelona: Biblioteca de Consulta Larousse. Spes SL (RBA), 2003, 95.or. DL M-50.522-2002. ISBN 84-8332-391-5
* ↑ Villain, Dominique (1994). El Montaje. Cátedra, Madrid. 158.or. ISBN 84-376-1234-9.
* ↑ García Maroto, Eduardo (1988). Aventuras y desventuras del cine español. Bartzelona, Plaza y Janés. 14-17.or. ISBN 9788401351624.

## Ikus, gainera

* Jarraitutasuna
* Film-editatze

## Kanpo estekak

* Datuak: Q7042855
* Multimedia: Film editors / Q7042855
# Zinema beltz

Zinema beltza, cine negro espainolez edo film noir frantsesez, 1940 eta 1950 hamarkadetan AEBn garatutako zinema generoa da. Mota honetako filme ezaguna 1941ean estrinatutako El halcón maltés da, John Hustonek zuzendua, eta Humphrey Bogartek eta Mary Astorek interpretatuak.
Ganster zinema eta zinema sozialaren artean definitzen da.

## Ikus, gainera

* Zinema-generoak

## Kanpo estekak

* Datuak: Q185867
* Multimedia: Film noir / Q185867
# Zinema dramatiko

Zinema dramatikoa epikoak ez diren egoerak testuinguru serio batean azaltzen dituen zinema generoa da, umorea baino tristura eragiten duena. Hala ere, ikuspuntu etimologiko batetik, dramak ekintza eta elkarrizketa adierazten ditu. Gai larri edo garrantzitsu bat jorratzen du baina ez da tragediarekin nahasi behar, tragedian protagonistetako bat behintzat hil egin behar duelako.
Oso zinema genero zabala da, izan ere, bere barnean komedia dramatikoak, drama erromantikoak, drama historikoak edota hondamendiak sartzen dira. Askotan Film onenaren Oscar Sariaren irabazlea film dramatiko bat izan da: azken urteetan The Artist (2011), The King's Speech (2010), The Hurt Locker (2009), Slumdog Millionaire (2008), No Country for Old Men (2007) edota The Departed (2006) film dramatikoek sari hori irabazi dute.

## Erreferentziak

* ↑ Más Cine. Drama en el Cine. .

## Kanpo estekak

* Datuak: Q130232
* Multimedia: Drama films / Q130232
# Zinema Ikusezina

Zinema Ikusezinaren Nazioarteko Jaialdia ("Film Sozialak") Kultura, Communication eta Desarrollo (KCD) izeneko gobernuz kanpoko erakundeak antolatzen du Bizkaian urtero 2009tik. GKE honek egoitza nagusia Barakaldon dauka, eta zinemaldiarena Bilbo.
Jaialdi honek gizarteen errealitate sarritan ezkutatuak plazaratzen ditu, hala nola generoen arteko desberdintasuna, injustizia soziala, giza eskubideen bortxaketak, kulturartekotasuna, elkartasuna, nazioarteko lankidetza eta ingurumen arazoak. Arazo unibertsalak eta milioika pertsona kaltetzen dutenak, askotan ikusezinak eta entzunezinak izan arren.

## 2014ko edizioa

6. edizio honetan 78 pelikulak parte hartu zuten, 44 herrialdetakoak, eta %52a emakumeek egindakoak izan ziren. 11.566 ikus-entzule egon ziren, horietatik 3.900 ikasleak eta irakasleak Bigarren Hezkuntzakoak.
Urrian zehar burutu zen 14 egoitzetan, nagusia Alondegia (Bilbo) izan zelarik. Bertan antolatu zuten amaiera ekitaldia sari banaketarekin eta ikuskizun musikalekin. Bilboz gain, Barakaldo, Erandio, Portugalete, Leioa, Mungia, Iurreta eta Elorrio izan ziren.
Sariak banatu zituzten kategoria hauetan, 16.500 euro guztira:
1. Giza eskubideak: "Gotas que agrietan la roca", Antonio Girón (Espainia).
2. Garapen jasangarria: "Damocracy", Todd Southgate (Kanada).
3. Genero berdintasuna: "Bishtar az do saat", Ali Asgari (Iran).
4. Emakume batek egindako lanik onena: "Ella soy yo", Anneli Ström Villaseca (Suedia).
5. Kulturartekotasuna: "Ainu. Caminos a la memoria", Marcos Centeno (Espainia).
6. Euskaraz egindako lanik onena: "Aulki Hutsak", Iñaki Peña (Euskal Herria).
7. Ikasleen saria: "Cuerdas", Pedro Solís (Espainia).
8. Ikus-entzuleen saria: "Aulki Hutsak", Iñaki Peña (Euskal Herria).

## Ikus, gainera

* Euskal Herriko zinemaldiak
* Dokumentalak Euskal Herrian

## Kanpo estekak

* (Gaztelaniaz)(Ingelesez)Zinemaldiaren webgunea.
* 2014ko edizioaren laburpena.
* Datuak: Q5860961
# Xavier Villaurrutia

Xavier Villaurrutia y González (1903ko martxoaren 27a - 1950eko abenduaren 25a) Mexikoko poeta, antzerkigile eta literatura kritikaria izan zen, bere lanik ezagunenak Autos profanos izeneko antzerki drama laburrak dira, 1953an argitaratutako Poesía y teatro completos lanean bildutakoak.

## Biografia

Xavier Villaurrutia Mexiko Hirian jaio zen 1903an. Escuela Nacional Preparatoria ikastetxean ikasi zuen, eta Escuela de Jurisprudencia-n ere. Garai hartan, nolabaiteko afinitatea sentitu zuen idazketarako eta horregatik bere bizitza literatura idazteari dedikatzea erabaki zuen.
1928an, Los Contemporáneos taldean sartu zen. 1935ean, Yale Unibertsitatean antzerkia ikasteko beka bat jaso zuen. 1937an Mexikora itzulita, bertako Letras de Mexico egunkarian hasi zen lanean.
Salvador Novorekin batera , Ulises aldizkaria sortu zuten 1927an.

## Lorpen profesionalak

Profesionalki, Villaurrutia Mexikoko literatura aldizkarian lan egin zuen, Los Contemporáneos (literalki "Garaikideak"), 1928tik 1931ra. Villaurrutiak Mexikoko lehen antzoki esperimentala sortuko zuen gero.

## Lan aipagarriak

Villaurrutiaren lan aipagarrien artean bere idazlan poetikoak daude, Reflejos 1926an eta Nocturnos 1933an hasita. Villaurrutiaren idazkera ilunagoa bihurtzen da bere ondorengo lan poetikoetan: Nostalgia de la muerte (literalki esanahia: "heriotzaren nostalgia") 1938an, eta Décima muerte (literalki "hamargarren heriotza") 1941ean. Ez dago argi aldaketa hori Bigarren Mundu Gerra ekarriko zuen Europan izandako zalaparta areagotzearen ondorioz edo, besterik gabe, Villaurrutiaren adinaren ondorioz. Villaurrutiaren obran heriotzarekiko kezkak 1941eko Invitación à la muerte antzezlanarekin heldu zen, zeinaren izenburua "Heriotzerako gonbidapena" hitzez hitz itzul daiteke. Villaurrutiak argitaratutako azken lana 1953an etorri zen hil osteko Poesía y teatro completos, bere lanen bilduma, Autos profanos antzerki drama laburrak biltzen dituena.

## Inspirazioa

Xavier Villaurrutiari eragin handia egin zioten Ramón López Velarderen obrak eta baita Mexikoko beste hainbat poetak ere. Olerkari askoren eragin handia izan du, tartean Octavio Paz (bere ikaslea izan zena) eta Alí Chumacerorengan.

## Oroimena

1955az geroztik, Mexikon argitaratutako literatura lanen Xavier Villaurrutia Saria dago, idazlez osatutako epaimahai batek aukeratutakoa. Sari hau Mexikoko Kultura Idazkaritza erakundeak babesten du 1991tik.

## Kanpo estekak

* Datuak: Q722429
# Xavier Ouellet

Xavier Ouellet (Baiona, 1993ko uztailaren 29a) kanadiar izotz hockey jokalaria da, atzelari moduan aritzen dena. Robert Ouellet montrealdar Hormadi Elite jokalariaren semea, Terrebonnen hazi eta bertan hazi zuen bere kirol ibilbidea.

## Emaitzak

| | | | Liga | Liga | Liga | Liga | Liga | Playoffak | Playoffak | Playoffak | Playoffak | Playoffak |
| Denboraldia | Taldea | Liga | Part. | Gol. | Asis. | Pts. | Pen. | Part. | Gol. | Asis. | Pts. | Pen. |
| 2009–10 | Montreal Junior Hockey Club | QMJHL | 43 | 2 | 14 | 16 | 22 | 7 | 0 | 3 | 3 | 12 |
| 2010–11 | Montreal Junior Hockey Club | QMJHL | 67 | 8 | 35 | 43 | 44 | 10 | 0 | 8 | 8 | 6 |
| 2011–12 | Blainville-Boisbriand Armada | QMJHL | 63 | 21 | 39 | 60 | 67 | 11 | 3 | 7 | 10 | 14 |
| 2012–13 | Blainville-Boisbriand Armada | QMJHL | 50 | 10 | 31 | 41 | 44 | 15 | 7 | 9 | 16 | 22 |
| 2013–14 | Grand Rapids Griffins | AHL | 70 | 4 | 13 | 17 | 22 | 8 | 0 | 0 | 0 | 4 |
| 2013–14 | Detroit Red Wings | NHL | 4 | 0 | 0 | 0 | 2 | 1 | 0 | 0 | 0 | 0 |
| 2014–15 | Grand Rapids Griffins | AHL | 52 | 1 | 15 | 16 | 24 | 16 | 1 | 5 | 6 | 8 |
| 2014–15 | Detroit Red Wings | NHL | 21 | 2 | 1 | 3 | 2 | — | — | — | — | — |
| 2015–16 | Grand Rapids Griffins | AHL | 61 | 4 | 25 | 29 | 66 | 9 | 2 | 2 | 4 | 6 |
| 2015–16 | Detroit Red Wings | NHL | 5 | 0 | 1 | 1 | 2 | — | — | — | — | — |
| 2016–17 | Detroit Red Wings | NHL | 66 | 3 | 9 | 12 | 51 | — | — | — | — | — |
| Guztira | Guztira | Guztira | 96 | 5 | 11 | 16 | 57 | 1 | 0 | 0 | 0 | 0 |
* Datuak: Q8043290
* Multimedia: Xavier Ouellet / Q8043290
# Xavier Rodríguez Baixeras

Xavier Rodríguez Baixeras (Tarragona, Katalunia, 1945 -) galiziar olerkaria da.

## Biografia

Tarragonan jaio zen arren, Ribadeon (Galizian) igaro zuen haurtzaroa, eta Vigora joan zen ondoren.
Olerkigintzako lehen urratsak La ciudad sumergida (1971) lanarekin egin zituen. Geroago argitaratu zituen Fentos no mar (1981) eta Lembranzas do areal (1985) olerki-liburuak.
1987an, bere olerki guztien antologia jasotzen duen Anos de viaxe (Poesía 1981-1987) kaleratu zuen. Urte hartan nabarmendu ziren Rodríguezek olerkigintzarako zituen dohainak; izan ere, Kritikaren saria eman zioten, A gándara da noite lanarengatik.
Hurrengo lan aipagarriak Os visitantes (González Garcés saria 1991n) eta Nadador (1995) izan ziren, eta Beira norte olerki-liburua argitaratu zuen 1998an.
Rodríguez Baixerasek estilo berezia darabil, eta bere bizipenak eta familiaren oroitzapenak sakontzen ditu, espazio eta denbora intimoa osatzen duten olerkiak idazteko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3326907
# Xavier de Langlais saria

Xavier de Langlais saria edota Zavier Langleiz saria (bretainieraz: Priz Langleiz) bretainierazko liburu onenari ematen zaion literatura-saria da. Xavier de Langlais idazlearen alargunak sortu zuen 1976an.

## Sariak

| Urtea | Sariduna | Liburua | Oharrak |
| 1976 | Goulven Jacq | Pinvidigezh ar paour | |
| 1977 | Ez zen saririk eman | | |
| 1978 | Tudual Huon | Ar chalboter huñvreoù | prosa |
| 1978 | Per Diolier | Ar veaj-se ur wech e oa | poesia |
| 1978 | Goulc'han Kervella | Ar chase | |
| 1978 | Per Bourdellez | Danvez priedoù | itzulpena |
| 1979 | Ez zen saririk eman | | |
| 1980 | Ez zen saririk eman | | |
| 1981 | Per Roy | Evel-se e oamp | |
| 1982 | Jef Philippe | Telenn ar c'hi | |
| 1983 | Goulc'han Kervella | Laenneg medisin | |
| 1983 | Jakez Konan | Pikoù, mab e dad | itzulpena |
| 1984 | Jakez Konan | Kenavo Amerika | |
| 1985 | Kristian Brisson | Skeud | |
| 1986 | Yann Gerven | Brestiz o vreskenn | |
| 1987 | Lukian Tangi | Per, Jakez, Yann hag ar re all | |
| 1988 | Job Lec'hvien | Troidigezhioù ar Bibl | |
| 1989 | Frañseza Kervendal | Un aod, ur galon | |
| 1990 | Josef Abasq “Didrouz” | Truez va Doue | |
| 1991 | Youenn Olier | Hollad e oberenn | |
| 1992 | Erwan Evenou | Nikolazig ar broioù tomm | |
| 1993 | Alan Heussaf | Geriaoueg Sant Ivi | |
| 1994 | Ronan ar Glev | Geriadurioù | |
| 1995 | Filip Oillo | Blaz an holen | |
| 1996 | Youenn Gwernig | Un dornad plu | |
| 1997 | Alan Botrel | Orea | |
| 1998 | Lan Tangi | Mousafir | |
| 1999 | Ez zen saririk eman | | |
| 2000 | Tugdual Kalvez | Blaz ar vuhez | |
| 2001 | Daniel Doujet | Ur c'hi maget mat | |
| 2002 | Ronan an Henañ | Hollad e bennadoù | |
| 2003 | Herve ar Gall | Piv a glevo? | |
| 2004 | Mark Kerrain | Ar 5 skoed a Vreizh | Evelyne Brisou-Pellen liburuaren itzulpena |
| 2005 | Maguy Kerisit | Ameli penn-koumoul | |
| 2006 | Yann Bijer | Avel Gornôg | |
| 2007 | Yann Fulub Dupuy | Ar gariadez vaen | |

## Kanpo estekak

* (Ingelesez) Kuzul ar Brezhoneg
* Datuak: Q3405418
# Xavier Pascual

Xavier Pascual Vives (Gavà, Bartzelona, 1972ko irailaren 9a), Xavi Pascual bezala ezagunago, saskibaloi entrenatzailea da. Ingeniari tekniko industriala eta FC Barcelonako lehengo saskibaloi taldearen entrenatzailea da 2008ko otsailaren 14tik, klubak aurreko teknikariaren kontratua, Dusko Ivanovićen kontratua deuseztatu zuenetik. Pascual lehen taldeaz arduratu zen aurretik bi urtez teknikari laguntzaile ibili eta gero.
Ivanovićen ordez taldeaz arduratu zenean, Pascual Euroligaren Lauko Finaleko ateetan, Maccabi Tel Aviv BC kanporatuz, geratu zen ACB Ligaren play-offetan finalaurrekoan Joventut de Badalona taldea kanporatu zuen finalera helduz eta txartela lortuz 2008-09ko Euroligarako, Baskoniak 2007-08 ACB Ligaren finalean garaitzea lortu zuen.
2008ko ekainaren 21ean aurkeztu zen Joan Creus idazkari tekniko berriak.
Maiatzaren 9an 2010, Xavi Pascual bihurtu zen Euroliga irabaztea lortzen duen historiako entrenatzailerik gazteena eta FC Bartzelonaren garaipenaren ondoren Europako garaikurrrik handiena lortu zuen Olympiacos BCren aurrez aurreko Final Four irabaziz.
Ohoreak:
CB Aracena:
* LEB 2: 2002–03.
* Kataluniako LEB Liga :2003–04.
FC Barcelona:
* ACB Liga: 2008–09, 2010–11, 2011–12, 2013–14.
* Espainiako Errege Kopa: 2009–10, 2010–11, 2012–13.
* Euroliga: 2009–10.
* Espainiako Saskibaloi Superkopa: 2009, 2010, 2011.
* Kataluniako Liga: 2009, 2010, 2011, 2012, 2013.
* Datuak: Q2607607
* Multimedia: Xavier Pascual Vives / Q2607607
# Xavier Trias

Xavier Trias i Vidal de Llobatera (Bartzelona, 1946ko abuztuaren 5a) Convergència i Unió alderdiko politikaria da. Bartzelonako alkate izan zen 2011ko uztailaren 1etik 2015eko ekainaren 13ra arte. Frankismoaren ondorengo Bartzelonan, PSOEkoa ez zen lehendabiziko alkatea izan zen. Ezkonduta dago, lau seme-alaba ditu, eta bost biloba.
Aurretik diputatua izan da Gorteetan, Kataluniako Generalitatearen Osasun Sailburua eta Presidentzia Kontseilaria ere izan da. Bartzelonako Unibertsitatean burutu zituen medikuntza eta kirurgia ikasketak.

## Ikus, gainera

* Bartzelonar ezagunen zerrenda

## Kanpo loturak

* (Katalanez) Webgune pertsonala
* (Katalanez) (Gaztelaniaz) (Ingelesez) Bartzelonako Alkatetzaren webgune ofiziala
* Datuak: Q973064
* Multimedia: Xavier Trias / Q973064
# Xavier Villaurrutia saria

Xavier Villaurrutia saria (gaztelaniaz: Premio Xavier Villaurrutia) Mexikon 1955etik ematen den literatura saria da. Mexikoko egileei ematen zaie. Xavier Villaurrutia idazlearen izena darama.

## Erreferentziak

* ↑ (Gaztelaniaz) «Sobre Xavier Villaurrutia» Fondo Xavier Villaurrutia jatorrizkotik artxibatua (artxibatze data: 2016-03-04) (Noiz kontsultatua: 2023-10-18).
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 (Gaztelaniaz) «Premio Xavier Villaurrutia» Coordinación Nacional de Literatura (Noiz kontsultatua: 2023-10-18).
* ↑ Jaua, María Virginia. (2016). «Salvador Elizondo» Mexiko: Mito bati buruzko saiakera. Bilbo: Iberdrola, 181 or. ISBN 978-84-608-6360-1. (Noiz kontsultatua: 2023-10-18).
* ↑ Golvano, Fernando. «Augusto Monterrosoren biografia» Gipuzkoako Foru Aldundia (Noiz kontsultatua: 2023-10-18).
* ↑ (Gaztelaniaz) «José de la Colina, ganador del premio Xavier Villaurrutia 2013» Letras Libres 2014-04-08 (Noiz kontsultatua: 2023-10-18).
* ↑ (Gaztelaniaz) «Recibe Álvaro Uribe el Premio Xavier Villaurrutia de Escritores para Escritores 2014» Gobierno de México 2015-05-01 (Noiz kontsultatua: 2023-10-18).
* ↑ (Ingelesez) «Professor Jorge Aguilar Mora Wins Prestigious Literary Award» University of Maryland 2016-04-18 (Noiz kontsultatua: 2023-10-18).
* ↑ (Gaztelaniaz) «El Villaurrutia, para Alberto Blanco» El Universal 2017-04-11 (Noiz kontsultatua: 2023-10-18).
* ↑ (Gaztelaniaz) «David Toscana gana el premio Xavier Villaurrutia» Gatopardo 2018-03-22 (Noiz kontsultatua: 2023-10-18).
* ↑ (Gaztelaniaz) «Fabio Morábito gana el Premio Xavier Villaurrutia de Escritores para Escritores 2018» El Universal 2019-04-30 (Noiz kontsultatua: 2023-10-18).
* ↑ (Gaztelaniaz) «Enrique Serna gana el Premio Xavier Villaurrutia de Escritores para Escritores 2019» INBAL - Instituto Nacional de Bellas Artes y Literatura 637 2020-06-23 (Noiz kontsultatua: 2023-10-18).
* ↑ (Gaztelaniaz) «Malva Flores obtiene el Premio Xavier Villaurrutia de Escritores para Escritores 2020» INBAL - Instituto Nacional de Bellas Artes y Literatura 280 2021-05-03 (Noiz kontsultatua: 2023-10-18).
* ↑ (Gaztelaniaz) «Cristina Rivera Garza obtiene el Premio Xavier Villaurrutia de Escritores para Escritores 2021» INBAL - Instituto Nacional de Bellas Artes y Literatura 322 2022-06-01 (Noiz kontsultatua: 2023-10-18).
* ↑ (Gaztelaniaz) «Obtiene Gonzalo Celorio el Premio Xavier Villaurrutia de Escritores para Escritores 2022 por Mentideros de la memoria» INBAL - Instituto Nacional de Bellas Artes y Literatura 612 2023-05-17 (Noiz kontsultatua: 2023-10-18).

## Kanpo estekak

* Datuak: Q1169044